9. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 29931/2686/93  της 2/11 Φεβρ. 1994 (ΦΕΚ Β' 89)  Αναγνώριση των χειριστηρίων, των ενδεικτικών λυχνιών και των δεικτών των δικύκλων ή τρικύκλων οχημάτων με κινητήρα, σε συμμόρφωση προς τις διατάξεις της οδηγίας 93/29/ΕΟΚ του Συμβουλίου των Ευρωπαϊκών Κοινοτήτων της 14ης Ιουν. 1993. Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ. που κυρώθηκε με τον Νόμ. 2094/92 (Α' 182) "περί κυρώσεως του Κώδικα Οδικής Κυκλοφορίας". 2.Των άρθρ. 1 παρ. 1 και 3 του Νόμ. 1338/83 (Α' 34) "Εφαρμογή του Κοινοτικού Δικαίου" όπως τροποποιήθηκε με την παρ. 1 του άρθρ. 6 του Νόμ. 1440/84 (Α' 70) "Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού ΕΥΡΑΤΟΜ". 3.Την 414/1.11.93 (Β' 838) Κοινή Απόφαση του Πρωθυπουργού και του Υπουργού Μεταφορών και Επικοινωνιών περί "ανάθεσης αρμοδιοτήτων στον Υφυπουργό Μεταφορών και Επικοινωνιών" . 4.Του άρθρ. 29Α του Νόμ. 1558/85 "Κυβέρνηση και Κυβερνητικά Όργανα" (Α' 137), που προστέθηκε με το άρθρ. 27 του Νόμ. 2081/92 (Α' 154), αποφασίζουμε: Σκοπός Άρθρ.1.-Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της Οδηγίας 93/29/ΕΟΚ του Συμβουλίου της 14ης Ιουν. 1993, σχετικά με την αναγνώριση των χειριστηρίων, των ενδεικτικών λυχνιών και των δεικτών των δικύκλων ή τρικύκλων οχημάτων με κινητήρα, που δημοσιεύθηκε στην Ελληνική γλώσσα, στην Επίσημη Εφημερίδα των Ευρωπαϊκών Κοινοτήτων με αριθ. L 188/1/29.7.93. Άρθρ.2.-Η παρούσα απόφαση εφαρμόζεται για την αναγνώριση των χειριστηρίων, των ενδεικτικών λυχνιών και των δεικτών κάθε τύπου οχήματος, όπως ορίζεται στο άρθρ. 1 στην Κοινή Απόφαση με αριθ. 21090/1874/3.6. 93 (Β'428) του Υπουργού Μεταφορών-Επικοινωνιών και του Υφυπουργού Εθνικής Οικονομίας με την οποία ενσωματώθηκε η οδηγία 92/61/ΕΟΚ. Άρθρ.3.-Η διαδικασία χορήγησης της έγκρισης τύπου όσον αφορά την αναγνώριση των χειριστηρίων, των ενδεικτικών λυχνιών και των δεικτών ενός τύπου δικύκλου ή τρίκυκλου οχήματος με κινητήρα, καθώς και οι όροι για την ελεύθερη κυκλοφορία των εν λόγω οχημάτων ορίζονται στην αριθ. 21090/1874/3.6.90 Κ.Υ.Α., στα κεφ. ΙΙ και ΙΙΙ αντίστοιχα, με την οποία ενσωματώθηκε η οδηγία 92/61/ΕΟΚ. Άρθρ.4.-Σύμφωνα με το άρθρ. 11 της Κ.Υ.Α. 21090/1874/3.6.93 αναγνωρίζεται η ισοδυναμία μεταξύ των προδιαγραφών της παρούσας απόφασης και εκείνων του κανονισμού αριθ. 60 της ΟΕΕ του ΟΗΕ (έγγραφο (Ε/ECE/ TRANS/505-ADD 59). Η αρμόδια για την χορήγηση έγκρισης τύπου στοιχείου οχήματος, υπηρεσία του Υπουργείου Μεταφορών και Επικοινωνιών αποδέχεται τις εγκρίσεις τύπου που έχουν εκδοθεί σύμφωνα με τις προδιαγραφές του προαναφερθέντος κανονισμού αριθ. 60, καθώς και τα σήματα έγκρισης τύπου αντί των αντίστοιχων εγκρίσεων τύπου που εκδίδονται σύμφωνα με τις προδιαγραφές της παρούσας απόφασης. Άρθρ.5.-1.Οι Ελληνικές Αρχές από τις 14.12.94 δεν δύνανται να απαγορεύουν, για λόγους που αφορούν την αναγνώριση των χειριστηρίων, των ενδεικτικών λυχνιών και των δεικτών την πρώτη θέση σε κυκλοφορία των οχημάτων που είναι σύμφωνα με την παρούσα απόφαση. 2.Η παρούσα ισχύει από 14 Ιουν. 1995 Άρθρ.6.-Ακολουθούν το Παράρτημα Ι μετά προσαρτήματος και το Παράρτημα ΙΙ με δύο Προσαρτήματα σαν αναπόσπαστα τμήματα της παρούσας απόφασης. Για την τροποποίηση των Παραρτημάτων της ανωτέρω απόφασης, βλ. άρθρ.1 της με αριθ.80033/3444/3-17 Δεκ. 2001 (ΦΕΚ Β΄1674), απόφ. Υπ. Εθν.Οικονομίας και Οικονομικών-Μεταφορών και Επικοινωνιών, κατωτ.αριθ.31. Σύμφωνα δε με το άρθρ.2 της ιδίας απόφασης ορίστηκε ότ: « 1. Από την 1η Ιανουαρίου 2002, οι αρμόδιες υπηρεσίες: - χορηγούν έγκριση τύπου ΕΚ ενός τύπου δικύκλων ή τρικύκλων οχημάτων με κινητήρα και επιτρέπουν την ταξινόμηση, την πώληση ή την θέση σε κυκλοφορία δικύκλων ή τρικύκλων οχημάτων με κινητήρα, εφόσον η αναγνώριση των χειριστηρίων ενδεικτικών λυχνιών και δεικτών ανταποκρίνεται στις προδιαγραφές της κ.υ.α 29931/2686/93 , όπως τροποποιείται από την παρούσα απόφαση.   2. Από την 1η Ιουλίου 2002 οι αρμόδιες υπηρεσίες δεν χορηγούν έγκριση τύπου ΕΚ κάθε νέου τύπου δίκυκλου ή τρίκυκλου οχήματος με κινητήρα, για λόγους σχετικούς με την αναγνώριση των χειριστηρίων ενδεικτικών λυχνιών και δεικτών, εφόσον δεν τηρούνται οι απαιτήσεις της κ.υ.α 29931/2686/93, όπως τροποποιείται από την παρούσα απόφαση.» Άρθρ.7.-Από την εφαρμογή της παρούσας δεν προκύπτει καμία επιβάρυνση σε βάρος του Κρατικού Προϋπολογισμού. (Αντί για τη σελ. 264,387) Σελ. 264,387(α) Τεύχος Σελ.  Μοτοποδήλατα-Μοτοσυκλέτες 21.Ε.μ.9 